Diari Oficial de la Generalitat Valenciana


Sumari del DOGV 9649, del 27-07-2023 (2023/7935)

RESOLUCIÓ de 10 de juliol de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'acorda el nomenament dels membres de la comissió d'avaluació de les ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència, convocades de manera anticipada per la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9649

Data del DOGV
:   27-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7935


Data del document
:   10-07-2023

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * ajuda pública

RESOLUCIÓ de 10 de juliol de 2023, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'acorda el nomenament dels membres de la comissió d'avaluació de les ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència, convocades de manera anticipada per la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica. [2023/7935]  
  
El Reial decret 477/2021, de 29 de juny, va aprovar la concessió directa a les comunitats autònomes i a les ciutats de Ceuta i Melilla d'ajudes per a l'execució de diversos programes d'incentius lligats a l'autoconsum i a l'emmagatzematge, amb fonts d'energia renovable, així com a la implantació de sistemes tèrmics renovables en el sector residencial, en el marc del Pla de recuperació, transformació i resiliència, i dins de la resposta europea per a contribuir al procés de reconstrucció de les economies europees després de la pandèmia i la crisi econòmica causada per la COVID-19, que permetrà la realització de reformes estructurals, apostant per la descarbonització i la transició des d'energies fòssils fins a un sistema energètic net, i constituint d'aquesta manera la transició ecològica un dels eixos transversals del Pla de recuperació per a Europa Next Generation EU. A més, l'esmentat reial decret va aprovar les bases reguladores de les subvencions regulades per aquest.  
Amb posterioritat, la consellera d'Agricultura, Desenvolupament Rural, Emergència Climàtica i Transició Ecològica va aprovar la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de manera anticipada, per a l'any 2022, ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència.  
Atés que l'apartat tretzé de la Resolució de 14 d'octubre de 2021, de la consellera d'Agricultura, Desenvolupament Rural, Emergència Climàtica i Transició Ecològica, per la qual es convoquen de manera anticipada, per a l'any 2022, ajudes dins del programa d'incentius 4, Realització d'instal·lacions d'autoconsum amb fonts d'energia renovable, en el sector residencial, les administracions públiques i el tercer sector, amb o sense emmagatzematge, en el marc del Pla de recuperació, transformació i resiliència, estableix que, després dels actes d'instrucció, la preavaluació realitzada per la Direcció General de Transició Ecològica serà sotmesa a una comissió d'avaluació, que serà la competent per a elevar la proposta de concessió d'ajudes a l'òrgan amb competència per a resoldre.  
L'esmentada resolució indica que aquesta comissió estarà composta per la persona que ostente la Subdirecció General de Transició Ecològica, la qual assumirà la presidència de l'òrgan; per la persona que ostente la direcció del Servei de Foment de les Energies Renovables i per una persona funcionària adscrita a la Direcció General de Transició Ecològica, que exercirà les funcions de secretària d'aquesta comissió. I es procurarà en tot cas que en la composició de la comissió es respecte el principi de paritat d'homes i dones, i la capacitació i competència adequades. Mitjançant la Resolució de 21 de gener de 2022, es van nomenar els membres de la comissió d'avaluació, així com els membres suplents d'aquesta, nomenament que es procedeix a modificar.  
En virtut d'això, de conformitat amb les atribucions conferides en la Resolució de 14 d'octubre de 2021, s'acorda:  
  
Primer  
Nomenar els membres de la comissió d'avaluació, que queda formada pels membres següents:  
Presidenta:  
 Cristina Vicent López, que ostenta la Subdirecció General de Transició Ecològica.  
Vocals:  
 Carlos Bernácer Sales, cap del Servei de Foment de les Energies Renovables.  
 Alfredo Castelló Guillot, funcionari adscrit a la Direcció General de Transició Ecològica. La secretaria de la comissió correspon al funcionari adscrit a la Direcció General de Transició Ecològica Alfredo Castelló Guillot.  
  
Segon  
Nomenar els membres suplents de la comissió d'avaluació, que queda formada pels membres següents:  
President:  
 Carlos Bernácer Sales, que substituirà la persona que ostente la presidència com a titular de la comissió d'avaluació.  
Vocals:  
 Alfredo Castelló Guillot, funcionari adscrit a la Direcció General de Transició Ecològica, que substituirà al cap de Servei de Foment de les Energies Renovables quan no puga integrar la comissió d'avaluació o substituïsca la persona que ostente la presidència.  
  
 Helena Sáez Pérez, funcionària adscrita a la Direcció General de Transició Ecològica, que substituirà la persona a qui corresponga la secretaria de la comissió, quan no puga integrar-la o substituïsca el o la vocal.  
  
  
Tercer  
Ordenar la publicació d'aquesta resolució en el Diari Oficial de la Generalitat Valenciana.  
  
València, 10 de juliol de 2023.- La consellera d'Agricultura, Desenvolupament Rural, Emergència Climàtica i Transició Ecològica: Isaura Navarro Casillas.